Document ID: 32002R0894

32002R0894
L 142/3
SLUŽBENI LIST EUROPSKE UNIJE
27.05.2002.
UREDBA (EZ) br. 894/2002 EUROPSKOG PARLAMENTA I VIJEĆA
od 27. svibnja 2002.
o izmjeni Uredbe Vijeća (EEZ) br. 95/93 o zajedničkim pravilima za dodjelu slotova u zračnim lukama Zajednice
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 80. stavak 2.,
uzimajući u obzir prijedlog Komisije (1),
uzimajući u obzir mišljenje Gospodarskog i socijalnog odbora (2),
nakon savjetovanja s Odborom regija,
u skladu s postupkom utvrđenim u članku 251. Ugovora (3),
budući da:
(1)
Teroristički napadi koji su se dogodili 11. rujna 2001. u Sjedinjenim Američkim Državama i politički razvoj događaja koji je uslijedio nakon tih događaja ozbiljno su utjecali na poslovanje zračnih prijevoznika te uzrokovali značajan pad potražnje tijekom ostatka ljetne sezone 2001. godine i planiranja reda letenja za zimsku sezonu 2001./2002.
(2)
Kako bi se osiguralo da nekorištenje slotova dodijeljenih za te sezone ne uzrokuje zračim prijevoznicima gubitak njihovih prava na te slotove, potrebno je jasno i nedvosmisleno navesti da su teroristički napadi 11. rujna 2001. nepovoljno utjecali na te sezone planiranja reda letenja.
(3)
Uredbu Vijeća (EEZ) br. 95/93 od 18. siječnja 1993. o zajedničkim pravilima za dodjelu slotova u zračnim lukama Zajednice (4) treba stoga na odgovarajući način izmijeniti,
DONIJELI SU OVU UREDBU:
Članak 1.
U Uredbu Vijeća (EEZ) br. 95/93 umeće se sljedeći članak:
„Članak 10.a
Događaji na dan 11. rujna 2001.
Za svrhe članka 10. stavka 3. koordinatori priznaju da zračni prijevoznici imaju pravo na iste nizove slotova tijekom ljetne sezone planiranja reda letenja 2002. i zimske sezone planiranja reda letenja 2002./2003. kao što su im bili dodijeljeni dana 11. rujna 2001. za ljetnu sezonu planiranja reda letenja 2001., odnosno za zimsku sezonu planiranja reda letenja 2001./2002.”
Članak 2.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. svibnja 2002.

Labels: 8
4